Kung gaano ka-close sina Dr. Ledesma at Dr. Saavedra kay Jose Pidal, balikan ang medical at dental missions ng Office of the First Gentleman (OFG) noong Abril 5, 2002 sa Maynila, Pampanga at Antipolo bilang pa-birthday kay Mrs. Arroyo. Hindi ba’t St. Luke’s Medical Center ang nag-sponsor, kasama ang Makati Central Heart Foundation (MCHF)? Take note: kumatawan sa St. Luke’s sina Doc Saavedra, pediatrics department chairman Ma. Luisa Manlapaz at cardiovascular surgery chief Estanislao de Castro sa medical mission.
In fairness kay Lim, ito’y inoperahan ang mata kaya’t isang buwang nagpahinga at hindi rin kailangan pang itanong kung bakit tinabla ni Recto ang committee report, ikaw ba namang tumagilid sa No.12 slot noong 2001 election? Kung hindi nagkakamali ang Spy, ang pagpapaaresto kay Jocjoc, ito’y alinsunod sa rekomendasyon ni Enrile at walang ibang nag-second the motion kundi si Biazon sa hearing ng committee on agriculture.